Pred zriadením Pravidelného investovania do Fondov, aplikácia ČSOB SmartBanking automaticky skontroluje, či sú splnené všetky potrebné náležitosti – či máte podpísaný Akceptačný dotazník, Zmluvu na diaľku a Rámcovú zmluvu o investovaní. Ak je odpoveďou áno, príslušný krok bude v procese v SmartBankingu vynechaný. Ak nie, SmartBanking vás rýchlo a jednoducho prevedie potrebnými krokmi. Rámcová zmluva o investovaní vám umožní investovanie do podielových listov Fondov a prípadne aj iných Cenných papierov. Súčasťou Rámcovej zmluvy sú jej prílohy: Obchodné podmienky pre Investičné poradenstvo a Cenné papiere, Všeobecné obchodné podmienky a Sadzobník pre Investičné poradenstvo a Cenné papiere, ako aj Iné zmluvné dokumenty vyžadované právnymi predpismi. Na základe tejto zmluvy vám bude ČSOB poskytovať investičné a prípadne vedľajšie služby a tiež vám zriadi Investičné konto, na ktorom budú evidované Vaše podielové listy Fondov, príp. iné Cenné papiere. Rámcová zmluva o investovaní vás nezaväzuje k investíciám, ani s jej uzatvorením či trvaním nie sú spojené žiadne poplatky či náklady, tie môžu vzniknúť až v súvislosti s realizáciou konkrétnych nákupov cenných papierov a ich následnou držbou prípadne predajom. Rámcová zmluva o investovaní sa uzatvára na dobu neurčitú, ale je možné ju kedykoľvek vypovedať.